cyanic-selkie/wikianc huggingface dataset:
יצירה ב-5 דקות
פורמט וידאו
סרטוני יוטיוב "יצירה ב-5 דקות" הם אוסף של סרטונים שפורסמו בעבר באינסטגרם או בפייסבוק. תוכני הערוץ מורכבים בעיקר מסרטונים הנוגעים ליצירה וטיפים לחיים, מעוצבים בפורמטים המפרט שיטות ביצוע, ולעיתים גם ניסויים מדעיים. קטעי הווידאו בערוץ מצולמים בסגנון הפופולרי של סדרת האינטרנט BuzzFeed Tasty, שבו המצלמה מוצבת על שולחן וממוקדת על החפצים שעליו בעוד שרק ידיו של האדם מצולמות. כך ניתן לייצר תוכן בסיוע חפצים אלה, בדרך כלל מרכיבים וכלים של מזון ועשה זאת בעצמך. לאחר השלמת ההדגמה, לעיתים מוצג גוף מלא של האדם כשהוא מציג את המוצר המוגמר. מרבית הסרטונים בערוץ "יצירה בחמש דקות" הם אוספים שונים של טיפים לחיים ואורכם למעלה מעשר דקות, למרות שם הערוץ.
היסטוריה
בשנת 2017 מספר המנויים והצפיות בווידאו של הערוץ החלו לצמוח במהירות. במאמר שפרסם Mic ביוני 2017, ציון שיצירה ב-5 דקות צברה למעלה מ -4 מיליון מנויים. בשנת 2017 והלאה, נוצרו גם ערוצי משנה שונים על ידי הוצאת TheSoul. ערוצי המשנה הללו הושקו במטרה להעניק תוכן מסוים לקהלים ספציפיים.
באפריל 2018, Tubefilter תיאר מגמה של סרטוני ניקיון האביב ביוטיוב וציין את השתתפותם של יצירה בחמש דקות. בנובמבר כתב ווקס כי יצירה בחמש דקות הוא ערוץ "מצליח במיוחד", תוך שהוא מציג את למעלה מ -10 מיליארד צפיות בווידאו ואת דירוגו כערוץ החמישי במספר המנויים ביוטיוב, עם כמעט 40 מיליון מנויים באותה תקופה. במהלך שבוע אחד בדצמבר 2018, הערוץ קיבל מעל 238 מיליון צפיות בווידאו.
איך התקבל הערוץ
Common Sense Media, אתר לבדיקת תוכן במחשבה ממוקדת לילדים, כולל ביקורות מעורבות ליצירה ב-5 דקות. הביקורות מתארותאת הערוץ "יצירה ב-5 דקות" כ"סרטונים יצירתיים" שיכולים "לעזור בשימוש חוזר בחפצים משומשים " עם זאת, נמתחה ביקורת על הערוץ על "שימוש חוזר בקליפים ליצירת סרטונים חדשים" ועל "יצירת קליקבייט" (clickbait). השימוש בכלים חדים ספג ביקורת גם כעל פוטנציאל מסוכן לילדים.
גרוס-רוזן
מחנה גרוס-רוזן (בגרמנית: Konzentrationslager Groß-Rosen) היה מחנה ריכוז ועבודה שהקימו הנאצים בשלזיה תחתית (כיום בשטח פולין). המחנה היה ממוקם 2.5 קילומטר מדרום-מערב לכפר רוגוז'ניצה (בפולנית Rogoźnica, בגרמנית גרוס-רוזן), שישים קילומטר מדרום-מערב לורוצלב, על מסילת הברזל. בשנים 1940–1945 נכלאו במחנה כ-130,000 איש, כ-40,000 מהם נספו.
כפולה משותפת מינימלית
כפולה משותפת מינימלית (או כפולה משותפת קטנה ביותר, כמק"ב) של שני מספרים שלמים שאינם שניהם אפס, היא המספר השלם החיובי הקטן ביותר ששני המספרים הנתונים מחלקים אותו. לדוגמה, הכפולה המשותפת המינימלית של 21 ו-6 היא 42. אפשר לחשב את הכפולה המשותפת המינימלית על ידי פירוק המספרים לגורמים ראשוניים, או, עבור מספרים גדולים, על ידי חילוק המכפלה שלהם במחלק המשותף המקסימלי.
יוסי פינטו
ביוגרפיה
ב-10 ביולי 2012 הועלה לדרגת אל"ם ומונה למפקד חטיבת בנימין, ושימש בתפקיד בין היתר במהלך מבצע שובו אחים. את תפקידו סיים בספטמבר 2014. בשנת 2014 מונה למפקד המרכז לאימונים באש במל"י, ושימש בתפקיד עד שנת 2015. בהמשך מונה לקצין אג"ם של פיקוד העורף בין השנים 2015–2017. לאחר מכן היה חניך במכללה לביטחון לאומי במחזור מ"ה (2018-2017). ב-25 ביולי 2018 מונה למפקד חטיבת החילוץ, הוא שימש בתפקיד עד 9 ביוני 2020. באוגוסט 2020 מונה לנספח צה"ל ביוון.
חיים אישיים
פינטו נשוי ואב לשניים. בעל תואר ראשון במדע המדינה מאוניברסיטת חיפה.
אורוות הברון
מבנה "אורוות הברון" בראשון לציון הוקם בשנת 1888 עבור פקידות הברון רוטשילד. הקומה הראשונה של המבנה והחצר המוקפת בחומות אבני כורכר שימשו כאורוות לסוסים, משכן לבעלי חיים של משק הפקידות ומחסני מספוא של המושבה.
אברהם ולד
אברהם ולד (בהונגרית: Wald Ábrahám; 31 באוקטובר 1902 – 13 בדצמבר 1950) היה מתמטיקאי יהודי-הונגרי, יליד טרנסילבניה, שהיגר לארצות הברית. הוא תרם בתחומים של קבלת החלטות, גאומטריה ואקונומטריקה. ולד הוא מייסד התחום של ניתוח סטטיסטי סדרתי (באנגלית: Sequential analysis). בסטטיסטיקה הייתה לו תרומה משמעותית בתחום של הסתברות בייסיאנית.
קורות חיים
בשנת 1943 הוא היה שותף להוכחת משפט המיפוי הרציף.
מרתון שיקגו
המרתון הראשון במתכונתו הנוכחית התקיים ב-25 בספטמבר 1977, והוא ממשיך מסורת של תחרויות מרתון בעיר, הראשונה שבהן התקיימה ב-23 בספטמבר 1905. במרתון האחרון שהתקיים ב-2017 סיימו את הריצה 44,508 משתתפים.
מאניץ'
מאניץ' מערבי
46.48333°N, 42.5°W
אגם מאניץ'-גודילו
46.31667°N, 42.86667°W
גל שני (מגפה)
כאשר מזהים גל שני של מגפה במקום מסוים, גורמי הבריאות כגון מרפאות ובתי חולים צריכים להיערך לגידול מהיר במספר החולים ולמנוע אפשרות של רוויה במשאבי מערכת הבריאות.
גלים נוספים לאחר הגל השני
במגפת השפעת (1889–1890), מגפת השפעת של 1918 ומגפת השפעת ב-2009 התרחשו מספר גלים נוספים לאחר הגל השני.
יעל פורטוגזי
מאפיינים
הקרניים של היעל הפורטוגזי היו שונות לחלוטין משאר תת-המינים של היעל האיברי. הן היו קטנות מאוד ביחס לגודלו של היעל ובדרך כלל הן לא התעגלו לצדדים יתר על המידה; אורכן למשל היה כמחצית מאורך קרני היעל הפירנאי. למרות שהקרניים היו קצרות ופחות מעוגלות מאלה של תת-מינים אחרים, החלק התחתון שלהן היה עבה מאוד וגרם לקרניים להיות צמודות יותר בבסיס לעומת שאר תת-המינים. הצורה שלהן מלפנים הייתה נראית כצבתות של סרטן.
היסטוריה והכחדה
עד 1800 היעל הפורטוגזי עדיין היה נפוץ בשפע, אולם מאותו זמן ואילך אוכלוסיית היעל החלה לרדת במהירות דרסטית בשל לחץ ציד מוגבר. בתוך 50 שנה בלבד היעל הפך לנדיר יותר ויותר כפי שמתבטא בתיעודים של הציד. חוקר טבע פורטוגזי תיעד בשנת 1852 ציד של 5 פרטים בסרה גרס שבצפון פורטוגל, והוא מצטט את דבריהם של חוקרים אחרים על כך שזהו האזור היחיד בפורטוגל בו עדיין ניתן לצוד את היעלים. הוא ייחס את ההישרדות של היעל באזור זה לסכנות ולקשיים של הציד באזור ההררי והלא נגיש. יש תיעוד של ציד זכרים בודדים בשנת 1874, 1876 ו-1885. העדר האחרון של היעלים הפורטוגזים נצפה בשנת 1886. נקבה מבוגרת נתפסה בחיים בספטמבר 1889, אך היא שרדה בשבי 3 ימים בלבד. 3 נקבות נוספות נמצאו מתות שנה לאחר מכן - חלק מהן כתוצאה ממפולת, ונקבה נוספת נהרגה ממפולת ב-1891. זכר צעיר ונקבה מבוגרת נתפסו בחיים והוחזקו במקומות נפרדים בשנת 1890; שניהם צולמו בשבי אם כי הם לא שרדו שם זמן רב. הזכר האחרון של תת-המין מת בשנת 1890, והתצפית האחרונה הייתה של נקבה בסרה גרס בשנת 1892. ככל הנראה ההכחדה של תת-המין אירעה באותה שנה. הסיבה המרכזית להכחדה של היעל הפורטוגזי היא הציד הנרחב; תושבים מקומיים רבים היו צדים את היעל עבור בשרו, וכן עבור אבני בזואר שנמצאו בקיבתו אשר נחשבו כנוגדנים לכל סוגי הרעלנים. הפרווה שלו שימשה ליצור שמיכות, ואת הקרניים היו בעיקר תולים לקישוט בבתים; בתקופות מאוחרות יותר היו מייצרים מהקרניים שופרות, ששימשו לתקיעה על פני העמקים הצרים בין ההרים הצפוניים-מערבים של פורטוגל. הציד היה הרסני במיוחד בחודש מאי, כאשר הציידים לא כיבדו את האיסור על ציד באותו זמן; עשרות פרטים היו נורים בתקופה זאת כאשר עדרי היעלים היו יורדים עם גדייהם לגבהים הנמוכים. יש חוקרים המצביעים על גורמים נוספים לירידה הדרסטית של היעל מלבד ההתערבות האנושית: טריפה על ידי זאבים אפורים ועיטים זהובים, מחלות שמקורן במגע עם עדרי צאן מקומיים ומספר לא פרופורציונלי של זכרים ביחס לנקבות. הסיבה האחרונה נראית מפוקפקת במיוחד, כיוון שלזכרים היה ביקוש גדול יותר בציד בגלל קרניהם, ולצד זה ניתן להתרשם שמרבית התצפיות האחרונות היו על נקבות ברובם.
בעשיקה
העיר נשלטה על ידי ארגון המדינה האסלאמית בשנים 2014–2016 אולם שוחררה על ידי הכורדים באוקטובר 2016 ומאז היא נמצאת בשליטתם.
קוצ'במבה
קוצ'במבה (Cochabamba) היא עיר במרכז בוליביה. היא שוכנת ברמות האלטיפלאנו, בגובה 2,558 מ' מעל פני הים. בשנת 2008 התגוררו בה למעלה מ-600 אלף תושבים, והיא הייתה העיר השלישית בגודלה במדינה, אחרי סנטה קרוס ולה פאס. הבוליביאנים מכנים אותה "עיר האביב הנצחי", הודות למזג האוויר הנוח שלה ולפארקים המטופחים שלה.
היסטוריה
ב-14 בספטמבר 1810 שוחררה קוצ'קבמבה מהשלטון הספרדי, כחלק מהמאבק של מדינות דרום אמריקה לעצמאות. בתאריך זה נחוג בעיר "יום קוצ'במבה" (Dia de Cochabamba), והוא מצוין בתהלוכות ובחגיגות.
אנרגיית סריג
אנרגיית הסריג תלויה במטענים וברדיוס של היונים: ככל שהמטען של היונים גדול יותר אנרגיית הסריג עולה (בסימון המקובל הופכת לשלילית יותר), וככל שהרדיוס קטן (היונים במוצק מתקרבים זה לזה) אנרגיית הסריג עולה.
יחסי זמביה–סין
מחלוקות
בפברואר 2007 ביקשה ממשלת סין להקל על התחושה נגד צ'מביצ'י בצ'אמבישי על ידי הבטחה להשקיע 800 מיליון דולר ליצירת אזור כלכלי סין-זמביה ולעזור למדינה להפוך למדינה מתועשת.
גליליאו צעיר
תוכן
הנושאים הנדונים ב"גליליאו צעיר" כוללים נושאי טבע, איכות הסביבה, היסטוריה, תרבות, אמנות, מדע וטכנולוגיה. מדי פעם, נושא מסוים מלווה מספר גיליונות; למשל, סדרת כתבות על החושים האנושיים, או סדרה על גיבורי על בהיבט מדעי. פרויקטים נוספים כוללים סדרת כתבות שכל אחת מהן מוקדשת לבעל מקצוע מסוים, בעיקר מתחומי המדע. מדי שנה עורך "גליליאו צעיר" את תחרות ההמצאות, שמטרתה לסייע לקוראים הצעירים בפיתוח החשיבה היצירתית. בכל גיליון נבחרת המצאת החודש, ובסוף השנה מוזמנים הקוראים לבחור את ההמצאות הטובות ביותר לדעתם.
מבין המדורים הקבועים ניתן להזכיר את מדור חדשות המדע, מדור איכות הסביבה המספק הצצה לנושאי איכות סביבה בארץ ובעולם, את מדור מדינה המתעמק בכל חודש במדינה אחרת על ייחודיותה, בעלי החיים ואוצרות הטבע שלה, מדורי עולם החי - העוסקים בחיות בית ובחיות הספארי, ומדור הניסויים, המציג ניסויים שאפשר לעשות בבית ומספק להם את ההסבר המדעי. בנוסף, בירחון מדור המלצות לאתרי אינטרנט, ספרים, אירועי תרבות ומדע, סרטים ועוד. כמו כן, הוא מפרסם ציורים של קוראים.
איש שטח
עלילה
נט הוא מפעיל סוכנים ותיק שלאחר שנים של תפקידים בחו"ל שב ללונדון, ומוטל עליו לנהל את "המקלט", תחנה המפעילה משתפי פעולה משניים. אשתו, פְּרוּ, היא עורכת דין ופעילה לזכויות אדם. נט מתאר אותה כ"שותפה לשירותים משפטיים כלליים בעלי אופי רחום במשרד עורכי דין ותיק ומבוסס בסיטי של לונדון, אבל מטפלת בעיקר בתיקי פְּרוֹ בּוֹנוֹ."
במבצע מודיעין אחר, למעקב אחר מפעילת סוכנים רוסית המגיעה ללונדון, שנט נמנה עם מוביליו, מתברר שאד מרגל למען רוסיה, ועקב כך נט נחקר על-ידי עמיתיו (אותם הוא מכנה לאורך הרומן "ה־chers collègues שלי") על קשריו אתו ומודח ממשׂרתו.
פנוסקנדיה
המונח משמש כאזור בעל מכנים משותפים בתחומים שונים: ארכאולוגיה, ביולוגיה, גאולוגיה ותרבות.
יעל הפירנאים
תפוצה ואקולוגיה
בית הגידול של יעל הפירנאים היה מורכב מיערות דלילים הרריים עם פסיפס של סלעים, שיחים, אורן, צוקים, אחו ומרעה תת-אלפיני בגובה של 2,240-350 מטר מעל פני הים. עם זאת, אזורים מסולעים קטנים באדמה חקלאית או גבעות לאורך החוף האיברי היוו גם הם בית גידול מתאים. היעל היה מסוגל לשגשג בסביבתו כל עוד בית הגידול המתאים היה זמין. בית הגידול שלו היה קריר יותר משל תת-המינים האחרים. הטמפרטורות בתחומי המחיה ההיסטוריים שלו הן עד מינוס 4 בחורף, וכמות המשקעים הממוצעת היא כ-1,000 מילימטר לשנה.
מאמצי שימור
היעל הפירנאי הוכרז כחיה מוגנת בחוק בשנת 1973, והאוכלוסייה האחרונה שלו הייתה מוגנת בתוך תחומי הפארק הלאומי אורדסה. בשנת 1990, האיחוד האירופאי הפיק קטלוג לאומי של מינים בסכנת הכחדה שבו הופיע גם היעל הפירנאי, והאיחוד אישר מימון לפרויקט שימור מסודר בשיתוף פעולה עם ממשלת אראגון והממשלה המרכזית של ספרד וצרפת כדי להקים תוכנית הבראה עבור היעל עם סיוע בינלאומי. המטרות העיקריות של תוכנית זו היו: במקביל, נעשו פעולות אחרות כגון סקרים בקרב מיני הפרסתנים המקומיים והביתיים שחולקים את בית הגידול של יעל, והקמת צוות טכני מיוחד עבור הניטור של אוכלוסיית היעל ברגע שמספריה יגדלו. התוכנית החלה רק בשנת 1993 כאשר נותרו 10 יעלים בלבד; ממשלת ספרד עשתה מאמצים נרחבים להציל את יעל הפירנאים - כולל תפיסה של פרטים מהבר וגידולם בשבי, אולם היעלים לא שרדו שם היטב.
שיבוט
ביולוגים ספרדיים שעבדו עבור הממשלה האזורית באראגון תפסו ב-1999 את הפרט החי האחרון של יעל הפירנאים - נקבה שכונתה סיליה, בפארק הלאומי אורדסה ומונטה פרדידו. הביולוגים לקחו מסיליה דגימות דם, רקמות מהאוזניים ודגימות של צואה. מהדגימות נאספו שורה של תאים של יעל הפירנאים למטרות שיבוט עתידיות. בתהליך הייתה מעורבת גם חברת הביוטכנולוגיה והסלולר המתקדמת - ACT, שסיפקה נתבים אלקטרוניים שחוברו לסיליה לפני ששוחררה חזרה לטבע. חברת ACT הגיעה להסכמה עם ממשלת אראגון שבמידה ויתרחש פרויקט שיבוט עתידי היעלים המשובטים יוחזרו לבית הגידול ההיסטורי שלהם. בשנת 2000 במקביל למותה של סיליה ולהיכחדותו של תת-המין באופן רשמי, חברת ACT הודיעה כי ממשלת ספרד הסכימה לחברה להשתמש בתאים שנלקחו בעבר מסיליה, ולהקים תוכנית לשיבוטו של יעל הפירנאים בשיתוף פעולה עם קבוצות מדענים נוספות. השיבוט של היעל היה צפוי להיות קל יותר מאשר שיבוטו של הגאור הנדיר שהתבצע אף הוא על ידי חברת ACT, מכיוון שהביולוגיה של היעלים ידועה יותר ותקופת ההריון הרגילה היא כ-5 חודשים בלבד. בנוסף, האפשרות לשבט בעל חיים תלויה בנוכחות פונדקאי מתאים כמו עז הבית למשל, והתהליך היה אמור להיות די זהה לתהליך השיבוט של הכבשה דולי. שלושה צוותי מדענים - שניים ספרדיים ואחד צרפתי - היו מעורבים בפרויקט השיבוט. הפרויקט היה מתואם גם עם השירות לחקירות מזון וחקלאות של אראגון, המכון הלאומי לחקירת מזון ורפורמה אגררית של ספרד, והמכון הלאומי לחקירה אגררית של צרפת. מנהל הפרויקט - דוקטור חוזה פולצ' מסרגוסה, היה אחד מהמדענים שהשתתפו בעבר בלכידת הנקבה סיליה כדי לקחת ממנה דגימות. תהליך השיבוט נעשה על ידי העברת גרעין תא-סומטי (תא שאינו תא רבייה - כמו רקמת עור למשל): תחילה נלקחו תאי רבייה (ביציות) של עיזים רגילות, ולאחר שבודדו ושאבו מהם את גרעין התא, נלקח גרעין התא הסומטי של היעל והוחדר לתוך תא הרבייה הריק של העיזים. המטרה בהוצאת גרעין תא הרבייה של העז הייתה למנוע לחלוטין תרומה גנטית של ה-DNA של העיזים ליעל הפירנאי המשובט. כדי להגדיל את סיכויי ההצלחה של הפרויקט התהליך נעשה במספר רב של תאי רבייה. הניסיונות הראשונים לשיבוט נחלו כישלון. מתוך 285 ביציות מופרות, רק 54 הגיעו לתהליך של מיטוזה (התחלקות גרעין התא), והם הושתלו ב-12 נקבות של יעלים ספרדים ויעזים ששימשו כאם פונדקאית. בסופו של דבר רק שני עוברים שרדו הריון של חודשיים בטרם ההריון נקטע באופן ספונטני. בעקבות כך המדענים הודיעו ב-2003 כי סדרת הניסיונות הראשונה לשיבוט היעל נחלה כישלון. עם זאת, המדענים המשיכו בניסיונות השיבוט במהלך השנים הבאות.
הנסיך ג'ורג', דוכס קנט
ראשית חייו
בצעירותו התחנך ג'ורג' על ידי מורה פרטי ולאחר מכן הצטרף לאחיו המבוגר, הנרי והחל ללמוד בבית הספר חצר סנט פיטרס (St. Peter's Court) בברודסטיירס שבקנט. בהגיעו לגיל 13, בדומה לאחיו הבכורים אדוארד ואלברט הצטרף לצי המלכותי והחל ללמוד במכללת הצי בבית אוסבורן ולאחר מכן למכללה הימית המלכותית בריטניה שבדרטמות'. לאחר תום לימודיו שירת באה"מ דוכס הברזל ובאה"מ נלסון עד שנת 1929.
לאחר פרוץ מלחמת העולם השנייה שב לצי ושירת בדרגת תת-אדמירל. באפריל 1940 עבר לחיל האוויר המלכותי, ושירת במפקדת חיל האוויר.
פטירתו
הנסיך נהרג ב-25 באוגוסט 1942, בעת שהמטוס הימי בו טס התרסק ליד דנברת' שבקיית'נס בשל מזג אוויר גרוע. הנסיך היה בדרכו מאוונטון לאיסלנד ובהמשך לניופאונדלנד (באותה עת דומיניון של הממלכה המאוחדת).
הנסיך נקבר בטירת וינדזור, בסמוך לקברה של המלכה ויקטוריה. במותו של הנסיך, ירש אדוארד בנו את התואר "דוכס קנט".
אזכורים תרבותיים
הסרט הדוקומנטרי "הדוד האבוד של המלכה" מתאר את הביסקסואליות של הנסיך, וכן המחזה משנת 2004 - "לילות אפריקה" עוסק בביסקסואליות שלו ובהתמכרותו של הנסיך לסמים.
יחסי אוזבקיסטן–הממלכה המאוחדת
יחסים כלכליים
בשנת 2016, אוזבקיסטן ייצאה לממלכה המאוחדת סחורה בשווי 2.64 מיליון דולר אמריקאי. נתחים גדולים מהסחורה הם גרוטאות מתכת יקרות, עתיקות, פסלים, ציורים, בעלי חיים, מנועי הצתה, ירקות ומוצרי כותנה. לעומתה, הממלכה המאוחדת ייצאה לאוזבקיסטן סחורה בשווי 43.8 מיליון דולר אמריקאי. נתחים גדולים מהסחורה הם מוצרי חשמל, מכשירים, כלי תחבורה, מוצרי גומי ופלסטיק ומוצרי מזון.
אינטימיות
אינטימיות ודפוסי היקשרות
בולבי מתאר שלושה דפוסי היקשרות: היקשרות בטוחה, היקשרות אמביוולנטית המתבטאת בחרדת נטישה, והיקשרות נמנעת. אצל בולבי ישנה הנחה מובלעת, שאינה נידונה בפירוש, שרק ילד עם בסיס בטוח יוצר אינטימיות, כלומר, ללא הבסיס הבטוח לא תיתכן אינטימיות. דפוסי היקשרות אלו פותחו והוכחו מחקרית על ידי מבחן "המצב הזר" שערכה מרי איינסוורת. מבחן זה הראה והדגים את שלושת דפוסי ההיקשרות, הבאים לידי ביטוי במצב שבו האם עוזבת את הילד עם אדם זר, ולאחר מכן חוזרת לחדר. בדפוס ההיקשרות הבטוחה, הילד רוצה בקרבת אימו, חרד בטווח הנורמה כשהיא עוזבת ונרגע מהר בחזרתה. בדפוס ההיקשרות האמביוולנטית, הילד מתקשה להיפרד מאימו, חרד ברמה גבוהה כשהיא עוזבת ומתקשה להירגע בחזרתה. בדפוס זה, כאשר האמא חוזרת, הילד לעיתים אף דוחה אותה בכעס. בדפוס ההיקשרות הנמנעת, הילד לא מראה כל צורך בקשר עם האם, לא חרד כל כך כשהיא עוזבת ואדיש כלפיה כאשר היא חוזרת. גם בעלי דפוס ההיקשרות הנמנעת מתחלקים לשני דפוסים: היקשרות נמנעת חרדה, שבה הילד נמנע מהיקשרות מחשש לאבד אותה, ודפוס היקשרות נמנעת מוותרת, שבה הילד כבר לא רוצה בהיקשרות ואינו מייחס לקשר משמעות.
קשיים באינטימיות בולטים במיוחד אצל בעלי בעלי דפוס ההיקשרות הנמנע, הנמנע-חרד חפץ באינטימיות אך למרות זאת הוא נמנע ממנה, מפני החשש מפרידה ונטישה. לעומת זאת הנמנע-מוותר אינו חפץ באינטימיות. בעלי דפוס כזה ספקנים בכל הקשור לאהבה והקשר הרומנטי נתפס בעיניהם כאפיזודה חולפת, לכן, הם נמנעים מאוד בקשריהם הרומנטיים, לא ישקיעו רגש רב במערכת היחסים ולא יחוו צער גדול כאשר הקשר יגיע אל קיצו. כאשר יש פגיעה בהיקשרות הבטוחה של הילד, הוא יתקשה ליצור בבגרותו קשרים אינטימיים.
חיל השריון המלכותי
היסטוריה
החיל התחיל להחליף את טנקי הצ'אלנג'ר 2 שלו ב-148 טנקי צ'אלנג'ר 3 מהדור הבא, ועקב כך מספר היחידות בחיל יקטן.
משחק פורים
הבית השלישי
בבית השלישי מוזכר אסתר המלכה, היא מתוארת עטורה זר זהב, ומציינת כי דודה הוא מרדכי היהודי.
הבית הרביעי
גם לאחר סיום הבית הזה נוהגים לשיר לה, לה, לה.
יעל ספרדי
מאפיינים
התפוצה הטבעית של היעל הספרדי היא בקהילות האוטונומיות הספרדיות: אנדלוסיה, מורסיה, קסטיליה-לה מנצ'ה, ולנסיה ודרום קטלוניה ואראגון. הוא הובאה גם לאזורים צפוניים יותר בשני המחוזות האחרונים.
27 (מספר)
27 (במילים בלשון זכר: עשרים ושבעה; בלשון נקבה: עשרים ושבע) הוא המספר הטבעי הבא אחרי 26 והבא לפני 28.
במתמטיקה
27 הוא המספר החיובי היחיד השווה לשלוש פעמים סכום ספרותיו.
ג'ון סינגר סרג'נט
קריירה
החינוך האמנותי של סרג'נט עקף את הממסד האקדמי והוא למד ישירות מעבודותיהם של מאסטרים גדולים. הרגישות שלו כצייר עוצבה על ידי חקירת פורטרטים של רמברנדט, פרנס הלס, אל גרקו, ולסקז וז'אן-אוגוסט-דומיניק אנגר. הוא גם הושפע מהעבודות הניסיוניות של האימפרסיוניסטים בני דורו קלוד מונה ואדואר מאנה.
עד 1886 ייסד סטודיו בלונדון והמוניטין שלו כצייר פורטרטים גדל ומיקם אותו במרכז נובורישי אריסטוקרטי באנגליה.
גשר נפתח
יתרון בהפעלת גשרים כאלו הוא העלות הנמוכה יותר, נוכח היעדר מזחים גבוהים וגישות ארוכות. החיסרון העיקרי הוא שיש לעצור את התנועה בגשר כאשר הוא נפתח למעבר תנועה על פני נתיב המים שלצורך חצייתו הוקם הגשר. עבור גשרי רכבת בערוצים עמוסים, לעיתים הגשר עשוי להישאר פתוח ביום יום, ולהסגר בעת הצורך למעברי רכבת לכשהרכבת מגיעה. עבור גשרים קטנים, ניתן לאפשר תנועה עליהם ללא צורך במנוע. ישנם גשרים המופעלים על ידי המשתמשים, במיוחד אלו עם סירה, ואחרים ידי Bridgeman (או מכרז גשר, ; כמה מהם נשלטים מרחוק באמצעות מצלמות וידאו ורמקולים. בדרך כלל, הגשרים מונעים על ידי מנועים חשמליים, בין אם בכננות הפעלה, הילוכים או בוכנות הידראוליות. בעוד שגשרים זזים במלואם עשויים להיות ארוכים למדי, אורכו של החלק הניתן לפתיחה בגשר יכול להיות קצר משמעותית מסך אורכו של הגשר, אגב התחשבות בשיקולי הנדסה ועלות.
לרו מרטין
קריירת משחק ב-NBA
בדראפט ה-NBA 1972 נבחר מרטין על ידי פורטלנד טרייל בלייזרס בבחירה הראשונה, מיד לפני חבר היכל התהילה של הכדורסל לעתיד – בוב מקאדו. בשתי עונותיו הראשונות בפורטלנד מיעט לקבל דקות משחק, תחת המאמן ג'ק מקלוסקי, ותרם 4.6 נקודות בממוצע למשחק. בעונת הציג שיפור קל, כמחליפו מהספסל של הרוקי ביל וולטון, עם שיאי קריירה של 7.0 נקודות ו-5.0 ריבאונדים למשחק. בסיום עונתו הרביעית בקבוצה,, הועבר בטרייד לסיאטל סופרסוניקס ומיד פרש ממשחק.
אאודי A6
גרסאות
אאודי A6 מיוצרת במרכבי סדאן 4 דלתות או סטיישן 5 דלתות, ובתצורת הנעה קדמית, כאשר כל מכוניות ה-A6 לדורותיהן הוצעו גם בתצורת הנעה כפולה, המסומנות בחברת אאודי כגרסאות קוואטרו. כמו כן מכונית האאודי A6 מיוצרת במספר גרסאות מנועים בהן גרסאות מנועי בנזין, גרסאות מנועי דיזל חסכוניות, ובגרסאות ספורט חזקות כגון האאודי S6 והאאודי RS6 הקיצונית עוד יותר, עם מנוע V8 המפיק 600 כ״ס.
(2004–2010) דור שלישי A6 מסדרת C6
הוצגה בשנת 2004. היא קיבלה מנוע V6 3.2 ליטר שסיפק כ-175 כ"ס.
פרנק או'קונור
או'קונור, שהיה שחקן זוטר בסרטים בתקופת הסרט האילם, נישא לראנד ב-15 באפריל 1929 ונותר נשוי לה עד יום מותו, למרות העובדה שבמהלך שנות נישואיהם ניהלה ראנד רומן עם נתניאל ברנדן.
כהן גדול
הַכֹּהֵן הַגָּדוֹל הוא תוארו של ראש הכהנים בעם ישראל. הכהן הגדול עמד בראש הממסד הדתי היהודי החל מייסודו ועד לחורבן בית המקדש השני. ככזה, נבדל משאר הכהנים במעמדו, בהשפעתו הדתית והמדינית, בתפקידיו ובחובותיו הדתיים והפרטיים, ובזכויות היתר הנוספות שקיבל מתוקף תפקידו. בשונה מאחיו הכהנים, לכהן הגדול יוחד לבוש נוסף, הדור, יקר ערך וקשור בסמליות רוחנית ובציוויים דתיים שניתנו בתורה. התואר כֹּהֵן הָרֹאשׁ המופיע בתנ"ך מתייחס ככל הנראה לכהן הגדול.
מעמדו ההלכתי
קדושתו של כהן גדול היא קדושה עצמית, ואינה תלויה בדבר, ולכך נאמר:.
תפקידיו הדתיים של הכהן הגדול
הכהן הגדול החדש היה יכול להיכנס לתפקידו רק לאחר שנמשח בשמן המשחה והקריב קורבן מנחה מיוחד (לאחר שיבת ציון ואובדן הארון והאורים ותומים נעשתה המשיחה לתפקיד רק על ידי הלבשת הבגדים המיוחדים).
איסורי נישואים
מלבד סוגי הנשים האסורות לכהן הדיוט, שהן: גרושה, חלוצה, זונה, חללה וגיורת, לכהן הגדול נוסף איסור נישואין לאלמנה, אף אם היא התאלמנה מהאירוסין.
מעמדו והשפעתו לאורך ההיסטוריה
עם גלות בבל גלה גם נצר לכהונה - יהוצדק, שהיה בנו של שריה, הכהן הגדול בזמן חורבן הבית.
בתקופת בית שני
המאבק התבטא במאבקים בין-משפחתיים. בית צדוק ממשמרת ידעיה (צאצאי יהושע בן יהוצדק), החזיקו את הכהונה הגדולה לאורך כל התקופה הפרסית וההלניסטית. עליהם קראו תגר בני טוביה ומשמרת בילגה. שני הצדדים גם החזיקו באידאולוגיות מנוגדות בקשר לצביון התרבותי דתי של העם. בעוד רוב בני צדוק דגלו בשמירה על המסורת הקיימת, דגלו בני טוביה בהתייוונות ואימוץ התרבות ההלניסטית. הצדדים גם התחלקו למפלגות פרו-תלמיות, ומפלגות פרו-סלאוקיות.
שיווי משקל נאש
שיווי משקל בתכסיסים מעורבים
שיווי משקל נאש באסטרטגיות מעורבות כולל בתוכו את מושג שיווי המשקל נאש באסטרטגיות טהורות: אם נגדיר אסטרטגיה טהורה כהגרלה בין אסטרטגיות בה אחת האסטרטגיות משוחקת בהסתברות 1 והשאר בהסתברות 0.
כהן גדול
סוף ימי הבית השני
בזמן המרד הגדול השתתפו הכהנים הגדולים בהנהגת העם. כאשר השתלטו הקנאים על ירושלים התפרצה האיבה כלפי מעמד הכוהנים. הקנאים הדיחו את כולם, רצחו חלק ניכר מהם ומהמנהיגים המתונים.
הכהנים הגדולים של מקדש חוניו
חוניו הרביעי, בנו של חוניו השלישי, שהיה המועמד החוקי לכהונה הגדולה לאחר רצח אביו, מעולם לא קיבל את המשרה. אלקימוס ויונתן החשמונאי נתמנו במקומו. חוניו עזב את יהודה ועבר למצרים שם, ברשות המלך תלמי הרביעי הקים, בין השנים 170 ל-154 לפני הספירה הנוצרית, בית מקדש בלאונטופוליס.
רשימת הכהנים הגדולים במהלך הדורות
רשימות מדויקות ומפורטות של הכהנים הגדולים לא השתמרו, וקיימות רשימות חלקיות ונתונות במחלוקת. התלמוד הבבלי מספר כי בתקופת בית המקדש הראשון כיהנו כשמונה עשר כהנים, וכי בבית המקדש השני כיהנו לא פחות משלוש מאות כהנים, מפני השוחד שהיו משלמים הכהנים לשלטון הרומאי, על מנת לזכות במשרה הרמה. אולם ייתכן שהמספר שלוש מאות אינו אלא לשון גוזמה, כיוון שבתלמוד הירושלמי מופיע מספר נמוך בהרבה, בין שמונים לשמונים וחמישה כהנים גדולים, ואף מבחינה היסטורית ידועים לכל היותר כשמונים וארבעה כהנים גדולים בסך הכל, לאורך שני בתי המקדש.
דו"ח חירות בעולם
דו"ח 2019
בדו"ח של שנת 2019 114 מדינות קיבלו סטטוס של דמוקרטיות אלקטורליות, שתיים פחות מבדו"ח של השנה הקודמת. בהוטן וקוסובו נוספו לרשימת הדמוקרטיות האלקטורליות, ואילו בוסניה והרצגובינה, קומורו, נפאל וטנזניה איבדו את מעמדן כדמוקרטיות אלקטורליות.
יוחנן דנינו
קריירה אזרחית
ב-2016 מונה ליו"ר מגדל חברה לביטוח וכיהן בתפקיד עד אפריל 2018. בפברואר 2019 מונה ליו"ר חברת גידול הקנאביס טוגדר. ביולי 2022 מונה ליו"ר חברת weSure USA Holdings.
פוארטו ריקו (משחק)
מהלך המשחק
את הכסף ניתן להשקיע בבניית בניינים אשר יגרמו לשחקן להרוויח יותר תוצרת יבול או להרוויח עוד אפשרויות. הבניינים והמטעים אינם בשימוש ללא מתיישבים.
המשחק נמשך מספר סיבובים כאשר כל תור בסיבוב על משתתף "המושל" לבחור אחד משבעת התפקידים ולקבוע את התפקיד אותו ישחקו כל המשתתפים. תפקיד המושל עובר כל תור בין השחקנים לפי הסדר וסיבוב שלם עובר כאשר כולם היו מושלים.
דוכס קנט
רוזן קנט
בשנת 1461 הוענק התואר לויליאם נוויל, ולאחר מותו הוענק התואר בשנת 1465 לאדמונד גריי. משפחת קנט נשאה בתואר עד שהנרי גריי קיבל את התואר "דוכס קנט".
מריה רודריגס (כדורגלנית)
דפורטיבו לה קורוניה
ב-1 ביולי 2019, חתמה רודריגס במועדון דפורטיבו לה קורוניה, לאחר שהחליטה לא לחדש את החוזה שלה באתלטיקו מדריד. היא ערכה את הופעת הבכורה שלה עם הקבוצה ב-22 בספטמבר בתיקו אחד מול יוניון דפורטיבה גרנדילה טנריף. רודריגס פתחה במשחקים לסירוגין עם השוערת בינלאומית לשעבר אסתר סולסטרס ובסופו של דבר נהייתה לשוערת הפותחת של הקבוצה. בעקבות מגפת הקורונה בוטלה העונה מבלי שהגיעה לסיומה. רודריגס סיימה את עונת הבכורה שלה בליגה הבכירה עם מאזן של שנים עשר משחקים בהם ספגה כ-22 שערים, אחד המאזנים הטובים בליגה, וכן נבחרה לשוערת הטובה ביותר בנבחרת השנה של "דראפט הכדורגל", שמדרגת את שחקני הכדורגל הצעירים הטובים ביותר של העונה.
ריאל מדריד
בעונת 22–2021, סיימה קבוצתה במקום השלישי בליגה, מקום המעניק כרטיס לשלבים המקודמות של ליגת האלופות לנשים. בליגת האלופות העפילה ריאל מדריד לשלב רבע הגמר בו הודחה על ידי ברצלונה. רודריגס נבחרה על ידי אופ"א כאחת ההבטחות הצעירות של הכדורגל הבינלאומי.
נבחרת לאומית
בשנת 2020, רודריגס זומנה לראשונה לנבחרת הבוגרים, אך לא שחקה באותה שנה. משחק הבכורה שלה, היה ב-18 בפברואר 2021 מול נבחרת אזרבייג'ן, משחק בו ניצחה ספרד 0–13 והעפילה ליורו 2022. רודריגס לא שחקה ביורו אך לאחריו הפכה רודריגס לשוערת הפותחת של הנבחרת הלאומית.
יעל גראדוס
מאפיינים
התפוצה הטבעית של יעל גראדוס היא בקהילות האוטונומיות הספרדיות: קסטיליה ולאון, קסטיליה-לה מנצ'ה, אקסטרמדורה, ומדריד. בין האזורים שעליהם הוא הובאה ניתן למנות את הקהילות גליסיה, אסטוריאס, וקנטבריה שבספרד וכן את המחוזות הצפוניים בפורטוגל.
ההעדפות בית הגידול והאקולוגיה שלו זהים לתת-המינים האחרים.
נחל ספונים
בור היונים
במעלה הנחל בקטע שבין מצוק המטפסים ומערת ספונים מצויה מערה קרסטית גדולה הכוללת אולם מרכזי בעל קרקעית משופעת. למערה חמישה פתחים שהם פירים שקרקעיתם בעומק 16 מטר. בסמוך לבור נמצא כוך שהוא שרידי מערה שהתמוטטה. בכוך בתוך משקע גירני נמצאו עצמות ושברי צור. למרגלות הכוך נמצא גוש סלע המכיל גם הוא עצמות בעלי חיים כנראה מהתקופה הנאטופית ושברי צור.
פורטונה קלן
היסטוריה
המועדון שיחק 26 עונות ברציפות בליגה הגרמנית השנייה מעונת 1974/1975 ועד עונת 1999/2000. בעונת 1974/1975 הגיע לרבע גמר הגביע הגרמני והפסיד לקבוצת איינטרכט פרנקפורט. בעונת 1982/1983 הגיע בפעם היחידה עד כה לגמר הגביע הגרמני והפסיד ליריבה העירונית קבוצת פ.צ. קלן. בעונת 1986/1987 הגיע לשמינית גמר הגביע הגרמני והפסיד לקבוצת דרמשטדט. בעונת 1987/1988 הגיע לרבע גמר הגביע הגרמני והפסיד לקבוצת בוכום. בעונות 1988/1989, 1991/1992, 1994/1995 הגיע לשמינית גמר הגביע הגרמני והפסיד לקבוצות ורדר ברמן, בורוסיה מנשנגלדבך, ופ.צ. קייזרסלאוטרן בהתאמה.
הצבא הקונטיננטלי
הצבא הקונטיננטלי סבל מבעיות רבות: לא היה זה צבא מאורגן, כי אם מבנה פיקוד מרכזי שארגן מספר מיליציות חמושות; גודלו של הצבא היה קטן יחסית לאוכלוסייה (90,000 איש נושאי נשק ו-15,000 חיילים סדירים); הצבא היה מורכב ממתנדבים שחלקם לא היו מיומנים; חוסר משמעת פגע במהלך הקרבות וגרם לעריקה. בנוסף, שרר בו מחסור תדיר במזון ובתחמושת. כמו כן, סכסוכים רבים בין המושבות לבין עצמן נותרו בעינם, וחמור מכך - בתוך החברה האמריקנית עצמה היו "לויאליסטים", היינו מתיישבים אשר נותרו נאמנים לכתר הבריטי ואף ערקו לצבא הבריטי.
פירוק והתהליכים שהובילו להקמת צבא ארצות הברית
הקונגרס דחה בשנית את הצעתו של וושינגטון לבניית הצבא-לעת שלום באוקטובר 1783. כאשר נציגי קונגרס מתונים הציעו חלופה באפריל 1784, אשר כללה צבא בן 900 חיילים שיורכב משלושה גדודי רגלים וגדוד ארטילריה נדחתה גם היא. אחת הסיבות לדחייה זו היה חששה של מדינת ניו יורק, שחיילים בני מסצ'וסטס החונים בה עלולים לנקוט עמדה בסכסוך על קרקע בין שתי המדינות. הצעה נוספת להשאיר 350 ותיקים ולגייס 700 חיילים חדשים נדחתה אף היא. ב-2 ביוני הורה הקונגרס על שחרור כל החיילים הנותרים למעט 25 אנשים בפורט פִּיט ( Fort Pitt) ו-55 בווסט פוינט. למחרת היום הוסכם על ידי כל הצדדים מבנה הצבא לתקופת שלום.
דונלד אוונס
ביוגרפיה
ב-26 במאי 2006 דיווח העיתון הניו יורק טיימס כי אוונס הוא מועמד מועדף ומוביל לעמוד בראש מחלקת האוצר של ארצות הברית במקומו של מזכיר האוצר המתפטר ג'ון סנו. באותו החודש בילה אוונס סוף שבוע ביחד עם בוש בקמפ דייוויד, דבר שגרם להשערות רבות בנוגע למועמדותו לתפקיד מזכיר האוצר. בהיותו מקורב של בוש ראו רבים באוונס מועמד טבעי להחלפת סנו ולחיזוק מעמד האוצר בממשל האמריקאי. עם זאת, ב-30 במאי, בחר הנשיא בוש למנות את הנרי פולסון להחליף את סנו במחלקת האוצר.
המלכודת (שעשועון)
השאלות בתוכנית היו שאלות פתוחות ולא בחירה בין תשובות, כמקובל בתוכניות טריוויה.
פבלו קונטררס
מונקו
לקראת עונת, הצטרף קונטררס למונקו של המאמן קלוד פואל, שם שיתף פעולה עם שחקני הגנה בולטים ומוכשרים כמו השוער פביאן בארטז, הבלמים פיליפ כריסטנבאל ורפאל מארקס, וילי סניול, ג'ון ארנה ריסה הצעיר ועוד. את הופעת הבכורה שלו בליגה ערך במחזור הפתיחה של העונה, כאשר פתח בהרכב קבוצתו בשוויון 2-2 הביתי מול סנט אטיין. הוא ערך 17 הופעות ליגה במדי הקבוצה, מתוכן 15 בהרכב הפותח ותרם לזכייתה של הקבוצה באליפות צרפת, בפער שבע נקודות מהסגנית פריז סן-ז'רמן. באותה העונה אף ערך את הופעתו הראשונה במפעל אירופי, כאשר רשם חמש הופעות במסגרת גביע אופ"א, שם נעצרה מונקו בשלב שמינית הגמר.
שלהי הקריירה
עם שחרורו מפאוק, היה קונטררס מבוקש על ידי מספר קבוצות באירופה ובדרום אמריקה, אך ב-7 בינואר 2012 הודיעה קולו-קולו על חזרתו של קונטררס לקדנציה שנייה במועדון נעוריו. הוא הפך לשחקן הרכב קבוע, וסייע לקבוצתו לסיים במקום השישי בטורניר האפרטורה ולהעפיל לפלייאוף האליפות. הוא אף פתח בהרכב בצמד משחקי חצי גמר הפלייאוף מול האלופה הנכנסת, אוניברסידד דה צ'ילה. קולו-קולו ניצחה 0–2 במשחק הראשון, אך נכנעה 0–4 בגומלין והודחה. ביולי 2012 התמנה לתפקיד קפטן הקבוצה, תפקיד אותו נשא למשך חודש בלבד, לפני שעזב את הקבוצה.
נבחרת צ'ילה
כחצי שנה לאחר מכן, זומן קונטררס לסגל צ'ילה לקראת קופה אמריקה 1999 בפרגוואי. הוא לא שותף בהפסד 0–1 ל, ובניצחון 0–3 על, אך פתח בהרכב בהפסד 0–1 לברזיל. צ'ילה סיימה במקום השלישי עם המאזן הטוב מבין הבתים, והעפילה לרבע הגמר. במשחקי ההכרעה של הטורניר קונטררס לא זכה לדקות, כאשר צ'ילה ניצחה 2–3 את, והפסידה בדו-קרב בעיטות עונשין ל, אחרי שוויון 1-1 לאחר הארכה. במשחק על המקום השלישי החליף קונטררס את מיגל רמירס כבר לאחר 37 דקות. צ'ילה הפסידה 1–2 למקסיקו, וסיימה האת הטורניר במקום הרביעי.
הישג השיא של קונטררס היה עם נבחרת צ'ילה האולימפית, בטורניר הכדורגל באולימפיאדת סידני (2000). קונטררס פתח ושיחק לכל אורך משחקיה של צ'ילה בטורניר, ואף נחשב לאחד ממצטייני הטורניר. צ'ילה פתחה עם ניצחון 1–4 על, הפתיעה את עם ניצחון 1–3, והעפילה מהמקום הראשון בבית על אף הפסד 0–1 ל. ברבע הגמר כבש קונטררס את השער הראשון בניצחון 1–4 על. צ'ילה הפסידה ל 2-1 בחצי הגמר, אך גברה 0–2 על וזכתה במדליית הארד.
קונטררס ערך שש הופעות במדי הנבחרת במוקדמות מונדיאל 2002, מהם כשלה הנבחרת להעפיל, והמאמן החדש פדרו גרסיה בארוס בחר שלא לזמנו לסגל הנבחרת לקראת קופה אמריקה 2001. הוא נותר גם מחוץ לסגל של המאמן ג'ובנאל אולמוס לקופה אמריקה 2004, על אף שבאותה התקופה ערך עשר הופעות במסגרת מוקדמות מונדיאל 2006.
דובי זלצר
ביוגרפיה
בסוף 1947, בגיל 16, העפיל לארץ ישראל עם אחיו חיים באונייה "עצמאות" במסגרת "עליית הנוער". אונייתם נתפסה על ידי הבריטים והמעפילים הועברו למחנות המעצר בקפריסין, שם עיברת את שמו ל"דב". עם הקמת המדינה, שוחרר מהמחנה, זלצר עלה לישראל והשלים את לימודיו בקיבוצים בית זרע ומשמר העמק. בנוסף, למד מוזיקה ונגינה בפסנתר במוסדות שונים - בין היתר, אצל מרדכי סתר ופרנק פלג. בהמלצת פלג, הוא קיבל מלגה ללימודי המשך במוזיקה בקונסרבטוריונים בחיפה ואחר כך בתל אביב.
יצירתו
בשנת 2007 זכה זלצר בפרס על מפעל חיים שניתן על ידי שר התרבות בתחום הזמר העברי. השופטים נימקו את קבלת הפרס במילים הבאות:
בשנת 2009 זכה זלצר בפרס ישראל לזמר עברי.
בן-ציון כ"ץ (רב)
ביוגרפיה
הרב כ"ץ נולד ב-19 באוגוסט 1887 בסירט שבמחוז בוקובינה. בצעירותו למד תורה אצל אריה לייבוש הורוביץ, הרב הראשי של סטאניסלב, ולאחר מכן המשיך את לימודיו אצל הרב יצחק יהודה שמלקיש בלבוב. ב-1907 הוסמך לרבנות על ידי הרבנים הורוביץ ובנימין אריה וייס, אב"ד של קהילת יהודי צ'רנוביץ. בשנים 1914-1911 כיהן כרבה הראשי של קהילת בראשוב. ב-1913 חיבר פירוש לסדר קדשים בשם "גאון צבי", שנדפס בדרוהוביץ'. ב-1922, עשר שנים לאחר מותו של הרב וייס, מונה כ"ץ להחליפו כאב"ד וראש הקהילה האורתודוקסית בצ'רנוביץ, תפקיד שאותו מילא עד מותו ב-1934. החליף אותו בתפקיד הרב משולם ראטה.
הכנסייה האפוסטולית הארמנית
ראשית תולדותיה
הנצרות הלכה והתחזקה בארמניה בעקבות תרגום התנ"ך לארמנית על ידי התאולוג הארמני, הנזיר מסרוב הקדוש. עד המאה החמישית הייתה הארמנית שפה מדוברת אך לא כתובה. התנ"ך והליטורגיות היו ביוונית. הקתוליקוס סאהק הטיל על מסרוב ליצור אלפבית ארמני, והוא השלים את המלאכה ב-406. התנ"ך, התפילות ומזמורי הקודש תורגמו לארמנית ונכתבו בכתב החדש, והדבר פתח תקופה של פריחה ספרותית והתחדשות תרבותית ארמנית.
הדמיון לכנסיות אחרות
בכל הקשור לליטורגיה, רב המשותף לסממנים החיצוניים של הפולחן הלטיני, במיוחד כפי שהיה נהוג בתקופת ההיפרדות, מאשר לאלו של הכנסיות האורתודוקסיות המזרחיות. לדוגמה, הבישופים חובשים מצנפות (miter) הזהות כמעט לגמרי עם אלו של הבישופים המערביים. כמו כן, הם אין משתמשים בדרך כלל באיקונוסטסיס שלם להפרדה בין המזבח לחלל המרכזי של הכנסייה (navis), אלא בווילון, כפי שהיה נהוג במערב בתקופת ההיפרדות. לחני התפילות והמזמורים הם ארמניים.
דלית עופר
גלי צה"ל
המשדר האחרון אותו יזמה וערכה בגלי צה"ל היה "זאת המנגינה שלנו" (אוקטובר 2014) – 10 שעות ששודרו במקביל בגל"צ ובגלגלצ לזכר 72 חללי מבצע "צוק איתן".
במהלך 38 שנות עבודתה של דלית עופר בגלי צה"ל, ערכה תוכניות רבות נוספות. בין השאר את התוכנית "גל עברי ירוק", את הסדרה "מילים ומנגינות" עם חוה אלברשטיין, מצעדי פזמונים שבועיים ושנתיים ובהם עריכת "מצעד היובל של חיילי צה"ל", כמו כן ערכה יומני חדשות, את תוכניות הרדיו "שעתיים משתיים" ו"נכון לעכשיו" עם רפי רשף. בין השנים 1986–1991 ו 1993–1998, ניהלה את מחלקת המוזיקה של גלי צה"ל.
מעבדה לבריאות הציבור
בדיקות מים
במסגרת המעבדות לבדיקות מים מבוצעות בדיקות מיקרוביאליות ובדיקות כימיות. סוגי המים הנבדקים הם:
בדיקות מזון
מעבדות לבדיקת מזון מבצעות בדיקות כימיות ומיקרוביאליות במוצרי מזון שונים. מוצרי מזון אלה נדגמים ב:
סטיב גאד
ביוגרפיה
גאד נולד למשפחה יהודית באירונקויט, פרבר של העיר רוצ'סטר, בניו יורק. כשהוא היה בן שבע, דודו, שהיה מתופף בצבא ארצות הברית, עודד אותו לקחת שיעורי תופים. בריאיון למגזין Modern Drummer אמר גאד כי הוא הושפע רבות מן המתופפים באדי ריץ', אלווין ג'ונס, טוני ויליאמס, ו"פחות או יותר" מסגנונו של ריק מרוטה.
פרבומאי
אזורי המטרופולין
מטרופולין פרבומאי מחולקת לשלושה אזורים עיקריים:
מסורן (סוג)
מַסּוֹרָן (שם מדעי: Pristis) הוא סוג של בטאי ממשפחת המסורניים בו כל המינים למעט המין היחידי מסורן סכיני (Anoxypristis cuspidata).
כל המינים שוכנים בים, אך כמה מהמינים יכולים לעלות מדי פעם לשפכי נהרות כדי לצוד. הם אוכלים בעיקר דגים אחרים.
חטיבת ירושלים
בהקמתה היה יעודה העיקרי של החטיבה ההגנה על ירושלים והפרוזדור שהוליך אליה, ובמיוחד הר הצופים והקו העירוני, אולם עם השנים השתנה היעוד והרכב הכוחות, ואין קשר בין החטיבה לבין ירושלים. עד שנת 1974 היה מחנה שנלר מחנה הקבע של החטיבה, ועד שנות התשעים של המאה ה-20 היו רוב חיילי החטיבה בני העיר ירושלים וסביבתה. לאחר מלחמת יום הכיפורים פוצלה חטיבה 16 לשתי חטיבות: חטיבת חיר"מ (חי"ר מעולה) 97 וחטיבת חי"ר 266. בשנת 1985 נסגרה חטיבה 266 וחטיבת חיר"מ 97 הפכה לחטיבה 310. בשנת 2010 נערך בגבעת התחמושת בירושלים טקס בו הוחזר לחטיבה 310 מספרה המקורי, 16, במעמד ראש העיר. נכון ל-2021, חטיבה 16 היא חטיבת חיר"מ במילואים השייכת לעוצבת סיני. עד שנת 2009 היה מפקד החטיבה גם מפקד משמר הכבוד בטקס פתיחת יום הזיכרון לחללי מערכות ישראל ברחבת הכותל, אחראי על סידורי הקבורה של מנהיגי העם בחלקת גדולי האומה בהר הרצל, ואחראי על מצעדי צה"ל שהתקיימו בירושלים.
חטיבה 16 בין המלחמות
בין המלחמות היה מטה חטיבת מחוז 16 אחראי לביטחון השוטף במרחב בירושלים ופרוזדור ירושלים ובמיוחד בהר הצופים ובעמדות הקו העירוני. הר הצופים היה בריבונות ישראלית ונחשב אזור מפורז לפי הסכמי שביתת הנשק. הקו העירוני חצה את העיר לאורכה משכונת פאגי בצפון לקיבוץ רמת רחל בדרום. חיילי החטיבה, פרט למטה מצומצם ששכן במחנה שנלר, שירתו במילואים באימונים ובביטחון שוטף באזורים שונים בארץ ובמיוחד בהחזקת הר הצופים ובאיוש הקו העירוני. חלק מהמפקדים בחטיבה החזיקו בביתם נשק אישי ונדרשו בעת חירום לאייש עמדות בקו העירוני. החטיבה גויסה לשירות מילואים לקראת מלחמת סיני בשנת 1956. היא התפרסה בירושלים והפרוזדור בכוננות לאפשרות של התלקחות בחזית המזרחית.
קרבות מרכזיים של חטיבת ירושלים
בשעה 16:00 החלו חיילים ממחלקה מוגברת של הסיירת ביחד עם כתת-חיילים מפלוגה ה' בהתקפה על מוצב 'הנקניק' שהיה מוגן על ידי פלוגה ירדנית אחת ובה כ-60 חיילים. המוצב נבנה כדי להדוף התקפה ממערב ולא מצפון, ולכן הצליחו חיילי הסיירת לכבוש את המוצב בתוך כשעה, ללא אבדות. לירדנים היו כ-35 הרוגים.
כניסת חטיבת ירושלים לעיר העתיקה
מלחמת ההתשה
מפקדת חטיבת המחוז 16 המשיכה לשאת בתואר של "חטיבת ירושלים". אמנם חלק מהמשימות הקשורות לעיר עצמה כמו טקסי הר הרצל בערב יום העצמאות, הטקס בכותל המערבי, טקסים צבאים בכנסת והאחריות הצבאית לפעילות "חבצלת" נותרו באחריותה, אך לא הייתה זו עוד פעילות צבאית אינטנסיבית. האחריות לביטחון השוטף במרחב העיר ירושלים שהתרחבה, עברה כולה למשטרת ישראל. זו נעזרה אמנם במפקדת החטיבה בכל הקשור לתיאום עם פיקוד המרכז ולתגבור כוחות מתוך הצבא אך האחריות הישירה התמוססה. למעשה הקשר הצבאי היחיד לעיר הפך להיות באמצעות מחוז הג"א ירושלים, שבאותה עת המשיך לפעול בכפיפות ישירה לחטיבה ובכפיפות מקצועית למפקדת הג"א (צריך להזכיר שבאותם הימים עדיין לא היה פיקוד עורף). הפעילות הצבאית לתגבור מרחב הבירה התמצתה במאמצים עיתים לאבטחה מוגברת של מרחב העיר בתקופות החגים (למשל באבטחת ירושלים והכותל ביום הכיפורים). פעילות מיוחדת באחריות החטיבה קיבלה משנה תוקף ב-1970 כששוגרו לעבר העיר רקטות "קטיושה" מתוך השטח במרחב נפת בית לחם. החטיבה ערכה מעת לעת סיורים אוויריים ואחרים לאיתור מוקדם של הצבת משגרים לעבר מטרות במרחב העיר. באביב 1973, הוחלט כי מפקדת החטיבה תתוגבר בפונקציונרים נוספים ותשמש כמפקדת מצעד צה"ל לציון 25 שנים למדינה. תוואי המצעד נקבע בחלקו במזרח ירושלים, כך שמלבד הפעילות הארגונית רחבת ההיקף, נדרשה החטיבה לתכנן ולפקוד על האבטחה הפיזית של המצעד, במעגל הקרוב כמו גם במעגלי אבטחה היקפיים. מטה החטיבה, מ-1969 בפיקודו של אל"ם דוד (ג'וקי) הגואל, נותר בעינו. פונקציונרים סדירים ייחודיים, אותם אי אפשר היה למצוא בחטיבות המילואים האחרות, כמו קמ"ן וקצין קשר עברו הסבה מ"הקו העירוני" לפעילות בט"ש אינטנסיבית, כמפקדה מרחבית ששלטה על הפעילות הצבאית בנפות הממשל. באותן שנים עדיין לא הייתה מפקדה צבאית בשטחי הגדה (כמו מפקדת איו"ש שהוקמה רק שנים רבות לאחר מלחמת יום הכיפורים) אלא רק מפקדה לתיאום הפעולות האזרחיות והממשל הצבאי בשטחים.
מלחמת יום הכיפורים
באוגוסט 1973 מונה למפקד חטיבת ירושלים זאב עופר. גדוד המילואים 68 של החטיבה נקרא לתפוס עמדות בחזית המצרית בתקופת החגים של ה'תשל"ד, 1973. הגדוד נערך ב-14 המעוזים של קו בר-לב (חוץ מהשניים הדרומיים שהיו מוחזקים על ידי כוחות מגדוד נח"ל) תחת פיקוד החטיבה המרחבית 275 וחטיבת השריון 14. מפקדת גדוד 68 בפיקודו של סא"ל אמיר ראובני נותרה ככוח תחת פיקוד החטיבה המרחבית בצפון גזרת התעלה. עם פתיחת המלחמה מוצבים רבים כותרו וכולם הורעשו במטחי ארטילריה כבדים ששיתקו אותם. החבירה למוצבים מכותרים הייתה בעיה שהציקה מאוד לפיקוד הישראלי ופיקוד הדרום יזם התקפות רבות לחילוץ החיילים המכותרים. בסיוע ההתקפות האלה, חלק מהחיילים הצליחו לסגת לעבר הקווים הישראלים ואחרים נפלו בשבי. רק מוצב אחד - בודפשט - נותר בידיים ישראליות. מבצעי החילוץ נערכו באופן עצמי, ללא מעורבות וסיוע של כוחות אחרים. מבצעי החילוץ התחילו בגזרה הצפונית ב-7 באוקטובר, ונמשכו עד 9 באוקטובר. מעוז בודפשט, המעוז היחיד שלא נפל בידי האויב והמשיך להילחם ללא הפסקה, בפיקודו של מוטי אשכנזי ובסיוע ישיר ומרכזי של שני טנקים מגדוד 9. כל שאר המעוזים לאורך התעלה פונו, או נפלו בידי המצרים.
גדוד 7007 - "גדוד הר ציון"
במלחמת העצמאות נקרא גדוד בית חורון בחטיבת עציוני. עד אחרי מלחמת יום כיפורים נקרא גדוד 62 בחטיבת מחוז 16. לאחר מלחמת יום כיפור, שונה מספר הגדוד ל-7007. גדוד 7007 הוא גדוד חי"ר מובחר, המונה מפקדים וחיילים ששירתו בגדודי החי"ר השונים בצה״ל. בשנים האחרונות, מרבית החיילים הנקלטים בגדוד מגיעים משורותיה של חטיבת הנח״ל.
גדוד סיור 6310
הגדוד מנה בעבר, מפקדים וחיילים ששירתו בסיירות חטיבות החי"ר וביחידת מגלן. בשנים האחרונות, מרבית המשרתים בגדוד מגיעים משורותיו של גדס"ר נח"ל ומיחידת מגלן.
לקריאה נוספת
על חטיבת ירושלים במלחמת ששת הימים:
הקדרים באים
הערות שוליים
Fangen
אלווירה מטורו
אלווירה מטורו (בספרדית: Elvira de Toro; 1038 - 15 בנובמבר 1099) הייתה נסיכה ספרדייה. בתו של פרננדו הראשון, מלך לאון ואחותם של סנצ'ו השני, מלך קסטיליה גרסיה השני, מלך גליסיה ואלפונסו השישי, מלך לאון.
ביוגרפיה
אלווירה נולדה בשנת 1038 או 1039 בעיר לאון. אביה היה פרננדו הראשון, מלך לאון. אמה הייתה סאנצ'ה מלאון, בתו של אלפונסו החמישי, מלך לאון. הייתה לה אחות מבוגרת בשם אוראקה אח גדול בשם סנצ'ו ושני אחים צעירים: גרסיה ואלפונסו.
מיץ' קופצ'אק
קריירת מכללות ואולימפיאדת מונטריאול
קופצ'אק נולד בהיקסוויל שבמדינת ניו יורק, ובין השנים 1972–1976 למד באוניברסיטת קרוליינה הצפונית. ב-4 עונותיו בקבוצת הכדורסל של האוניברסיטה שיתף פעולה עם ג'ורג' קארל, בובי ג'ונס, וולטר דייוויס ופיל פורד, תחת המאמן דין סמית'. בעונתו האחרונה בקבוצה זכה בתואר שחקן העונה של מחוז ה-ACC ונבחר לחמישיית העונה השנייה של ליגת המכללות, לאחר שרשם ממוצעים של 17.6 נקודות ו-11.3 ריבאונדים למשחק.
Frente!
היסטוריה
ב-24 בנובמבר 1992 יצא אלבום הבכורה של פרנטה, Marvin the Album, והוא הגיע למקום מס' 5 במצעד האלבומים. האלבום הוסמך כפלטינה באוסטרליה. במצעדי סוף השנה של ARIA (אגודת התקליטים האוסטרלית) לשנת 1992, "Ordinary Angels" היה במקום מס' 20 ואילו "accidently Kelly Street" היה במקום מס'  29. בטקס פרסי המוזיקה של ARIA  ב-1993, פרנטה! זכתה בפרס אמן פורץ הדרך – אלבום, עבור Marvin the Album ובפרס אמן פורץ הדרך – סינגל עבור "Ordinary Angels". האלבום היה מועמד גם לפרס אמנות העטיפה הטובה ביותר (אשר בוצעה על ידי הארט ולואיז ביץ') ו-"Ordinary Angels" היה מועמד גם לפרס קליפ הווידאו הטוב ביותר (בבימויו של רובי דאגלס-טרנר). סינגל נוסף, "No Time", יצא בפברואר 1993, והגיע בשיאו למס' 50 במצעדים. בתקופה זו, אליסטייר ברדן כבר החליף את פיקטון על התופים.
דיאתרמיה
שימוש צבאי
מכשירי דיאתרמיה רפואיים שימשו בידי בעלות הברית על מנת להפריע לקרני רדיו גרמניות בעת מלחמת העולם ה-2. קרני רדיו אלו שימשו למיקוד ההפצות הליליות של הגרמנים, בעיקר במהלך קרב הקרניים (Battle of the Beams).
יוריאן טימבר
קריירה
ב-9 בדצמבר 2020, שיחק טימבר בפעם הראשונה בליגת האלופות, לאחר שעלה כמחליף מהספסל בדקה האחרונה למשחק, בהפסד 1-0 לאטאלנטה האיטלקית.
ב-2 במאי 2021, טימבר כבש את שער הבכורה הראשון שלו באייאקס נגד אמן במסגרת הליגה.
תארים
נבחרת הנוער של הולנד (עד גיל 17)
Sober (שיר של קלי קלרקסון)
רקע
קלרקסון הצהירה שזהו אחד השירים המועדפים עליה ביותר באלבומה השלישי. השיר הוא בלדה רכה ומשתתפים בה כלי נגינה רבים, ביניהם גיטרה, סקסופון, צ'לו, ועוד. קלי סיפרה כי את ההשראה לכתיבת השיר קיבלה מחברה שאמרה לה את המשפט "Sometimes you have to pick the weeds and keep the flowers", ועליו היא ביססה את השיר. המשפט "Three months and I'm still sober" מופיע בשיר הרבה פעמים כמעין תפילה.
אייל שטיגמן
אולימפיאדת לוס אנג'לס
באולימפיאדת לוס אנג'לס שנערכה בשנת 1984 סיים שטיגמן במקום ה-22 במשחה ל-100 מטר חזה בשיא ישראלי חדש של 1:05.63 דקות ובמקום ה-23 במשחה ל-200 מטר חזה בתוצאה של 2:24.93 דקות.
המכביה ה-12
בתחרויות השחייה של המכביה ה-12 שנערכו בבריכת השחייה של אוניברסיטת תל אביב ביולי 1985 זכה שטיגמן ב-3 מדליות, 2 זהב ו-1 כסף. מדליות זהב, במשחה ל-100 מטר חזה בשיא ישראלי ומכביה חדש של 1:05.62 דקות, לפני מיכאל גלסמן מארצות הברית (1:06.00 דקות) ויעקב וייסמן ממקסיקו (1:07.04 דקות) ובמשחה ל-200 מטר חזה בתוצאה של 2:25.20 דקות, לפני יעקב וייסמן (2:25.63 דקות) ומיכאל גלסמן (2:26.17 דקות) אחיו שגיא סיים במקום רביעי. מדליית כסף, במשחה שליחים 4x100 מטר מעורב, ביחד עם טל משקיף, נדב שנל וזוהר וייס בשיא ישראלי חדש של 3:55.48 דקות, אחרי ארצות הברית (3:54.45 דקות).
1987
בתחרות שמונה האומות שנערכה באנטוורפן, בלגיה ביולי 1987 זכה שטיגמן ב-5 מדליות, 2 זהב, 1 כסף ו-2 ארד. מדליות זהב, במשחה ל-100 מטר חזה בשיא ישראלי חדש של 1:04.55 דקות, שיפור לשיא הקודם (1:05.59 דקות) ובמשחה ל-200 מטר חזה בתוצאה של 2:23.46 דקות. מדליית כסף, במשחה שליחים 4x200 מטר חופשי ביחד עם שגב פורת ערן הירש ושגיא שטיגמן בתוצאה של 7:54.21 דקות. מדליות ארד, במשחה ל-200 מטר מעורב אישי בתוצאה של 2:12.28 דקות ובמשחה שליחים 4x100 מטר מעורב, ביחד עם זוהר גלילי, נדב שנל ורזיאל רימר בתוצאה של 3:56.92 דקות.
אנציקלופדיה מקראית
מטרת האנציקלופדיה
האנציקלופדיה באה לענות על צורך מוחשי של מחסור בידע מקיף, מסודר ומובנה בעברית שיסכם את מכלול הידיעות שהצטברו בעת החדשה על התנ"ך, ויהווה בסיס לכל מחקר עתידי. במובן זה, הצליחה האנציקלופדיה המקראית במטרתה, ועד היום היא מהווה מקור חשוב מאד, סמכותי ומקיף בתחומי מחקר המקרא בעברית.
יואל לייב הלוי הרצוג
תולדותיו
בשנת תשכ"ט יצא בהוצאת יד הרב הרצוג ספרו "גליוני יואל", הכולל הגהות, מראי מקומות והערות לתלמוד הבבלי והירושלמי.
רבי יצחק נפחא
תולדותיו
היה חבר בבית מדרשו של רבי יוחנן, והרבה מאמרים אמר בשמו. תלמידיו החשובים של ר' יוחנן, רב אמי ורב אסי, היו יושבים לפני ר' יצחק. כבר בימי ר' יוחנן הגיע למעלה גבוהה בתורה, ופעם כשחלק על ר' יוחנן באגדה, אמר ריש לקיש: "טובים דברי נפחא מדברי בר נפחא" (ר' יוחנן נקרא בתלמוד לעיתים בשם "בר נפחא"). רבים מחכמי ארץ ישראל למדו איתו הלכה ואגדה ומסרו מאמרים בשמו.
המעורר (סרט)
עלילה
מיגל (קיקו פיסולטו) הוא סוכן פדרלי של סוכנות ממשלתית בשם "DAE" ("המחלקה החמושה המיוחדת"), בעל הכשרה גבוהה ומומחה בכלי נשק. לאחר שחווה טראומה, הוא יוצא למסע נקמה אישי, ועוטה את זהותו של דמות עוטה מסכה הידועה בכינוי "המעורר", שמחליט לעשות צדק במו ידיו ולהשמיד פוליטיקאים ואנשי עסקים של חברות בנייה מושחתות.
תפסת לי מקום
וידאו קליפ
לשיר פורסם וידאו קליפ רשמי בערוץ היוטיוב של ברבי, אשר צולם במזרח אירופה והופק על ידי חברת "דיוויז'ן". נכון לספטמבר 2020, הקליפ עומד על כ-21 מיליון צפיות.
דדליפט
גישות באימונים וסכנות
מתאמנים רבים מבצעים את תרגיל הדדליפט בטכניקה פגומה עקב מורכבותו, עם גב מעוגל ולא ישר, מה שעלול לגרום לפגיעה בדיסקים בין-חולייתים בעמוד השדרה המותני ובעמוד השדרה הצווארי (צוואר, גב "תחתון"), ובנוסף, להגיע בקלות לאימון יתר. לכן, הדרך הטובה ביותר להתאמן בו, היא על ידי אימון של השרירים התומכים בגב, ואימוני טכניקה תוך מאמצים ועצימות קלה-בינונית. מומלץ לבצע את התרגיל עצמו, פעם ב-15 שבועות, למשך 4–6 שבועות, על ידי שיטת אימון של עצימות-סינוסואידית (גלי התקדמות רב שבועיים). בשנות ה-70 וה-80 של המאה ה-20, היה נהוג לאמן את הדדליפט פעם ב-10–12 ימים, אך בשיטה זו לא נרכש כושר ייחודי ובניית סף ההתאוששות והטכניקה, היו לקויות בחסר.
יש הממליצים לאמן דדליפט פעם בשבוע, באותו יום אימון של מכרעים (סקווט). בגישה זו מהווה הסקווט את החימום היעיל ביותר לדדליפט, כי בשני התרגילים מאמנים קבוצות שרירים חופפות, ואימון הסקווט והדדליפט ביחד, מכשיר את המתאמן לתחרות בקרב-3 בפאווארליפטינג: סקווט, לחיצת-חזה ודדליפט.
דוד קרון
הקמת כפר מנחם
עם שובו לארץ ישראל מהמלחמה נישא קרון, ומנישואים אלו נולדה בתו הבכורה, תמר. קרון ואשתו היו בין עשרת חברי גרעין השומר הצעיר שהקימו בשנת 1937 את קיבוץ כפר מנחם. נישואיו של קרון לא נמשכו זמן רב, ולאחר שלוש שנים נפרד הזוג. בכפר מנחם קשר קשרי ידידות עם ערבי הסביבה ובמיוחד עם איסמעיל אל עזי, ממשפחת אל עזי שלה היו אדמות באזור בבית ג'יברין, בעג'ור ותל א-צאפי הסמוך. איסמעיל אל עזי ביקש ליצור יחסי שכנות טובה עם אנשי הקיבוץ ואף הסכים שיסלל על אדמותיו כביש גישה לקיבוץ מצומת מסמיה, מתוך מחשבה שכביש סלול יטיב עם כל תושבי האזור.
עיר הכוכבים
אוכלוסייה
בעיר מתגוררים 5,737 תושבים (2015), כשמרבית האוכלוסייה מהווה את עובדי סוכנות החלל הפדרלית, טייסי חלל ובני משפחותיהם.
זלאטקו דאליץ'
נבחרת קרואטיה
יומיים לאחר מינויו, דאליץ' ערך את הופעת הבכורה שלו על הקווים של הנבחרת בניצחון 0–2 נגד, שהבטיח לקרואטיה את סגנות הבית שלה ומקום בשלב הפלייאוף למונדיאל. בפלייאוף, קרואטיה פגשה את אותה ניצחה 1–4 במשחק הראשון ואילו המשחק השני הסתיים בתיקו 0-0, תוצאה שהבטיחה את העפלתה של קרואטיה למונדיאל. בעקבות כך, דאליץ' חתם על חוזה חדש בנבחרת, שמשאיר אותו עד ה-30 ביולי 2020 ומשכורתו מוערכת ב-500 אלף אירו לשנה.
צ'ארלס השלישי, מלך הממלכה המאוחדת
יחידות הצבא תחת פיקודו
המלך צ'ארלס נושא בדרגות הכבוד פילדמרשל בצבא הבריטי, אדמירל הצי הבריטי ומרשל חיל האוויר הבריטי החל מ-2012, והוא מפקדו הסמלי של צבא בריטניה.
צ'ארלס, היהודים וישראל
כיורש עצר היה צ'ארלס פטרונם של המוזיאון היהודי בלונדון, קרן יום השואה, ארגון הסעד היהודי, ותנועת הנוער בריגדת הבנים והבנות היהודיים. לאחר ביקורו בקרקוב שבפולין וחשיפתו לקשיי התושבים היהודיים במקום, תרם להקמת מרכז הקהילה היהודית. לאורך השנים גם יצא נגד האנטישמיות וביקר בבתי כנסת רבים בבריטניה.
שמואל ברזובסקי
בית הספר בית יעקב בעמנואל
בשנת 2010 התפרסם בפרשת בג"ץ בית הספר בית יעקב בעמנואל שבה היה לחסידיו תפקיד מרכזי. הוא תמך בהורים של בנות "המגמה החסידית" שסירבו לקיים את פסק הדין וליווה את אבותיהן לכלא.
היידי קלום
הנחיה
בגרמניה, קלום מנחה, שופטת ומפיקה שותפה, החל מינואר 2006, את התוכנית "הטופ מודל הבאה של גרמניה".
חיים אישיים
בתחילת 2004, בתקופת ההריון מבעלה הראשון, הכירה בניו יורק את הזמר הבריטי סיל, שהיה לצידה בהריונה. קלום הודיעה על אירוסיה לסיל ב-4 בינואר 2005 והם נישאו ב-10 במאי 2005. בנוסף יש לזוג שלושה ילדים משותפים: הנרי (נולד ב-12 בספטמבר 2005), ג'ון (נולד ב-22 בנובמבר 2006) ולו (נולדה ב-9 באוקטובר 2009). ב-2009 היא נשאה רשמית את שם משפחתו של בעלה סיל בתור היידי סמואל. הם פנו לגירושין באפריל 2012, והתגרשו סופית באוקטובר 2014.
פולחן הקיסר
פולחן הקיסר היה פן בדת הרומאית, ששורשיו נעוצים בתום שלטונו של יוליוס קיסר. פולחן הקיסר היה חלק חשוב מהדת בזמן הקיסרות.
שורשים היסטוריים
פעולות אלו לא היו לרוחו של אנטוניוס שפעל בחומרה כנגד פסאודו-מריוס ופולחנו של קיסר, ובסופו של דבר הוציאו להורג. האדם הבא שניצל את פולחן קיסר לצרכיו הפוליטיים היה אוגוסטוס קיסר (אוקטביוס), שאומץ כבנו של קיסר אחרי רציחתו. הוא השתמש בעובדה הזאת כדי לצבור כוח פוליטי ובשנותיו הראשונות בזירה הציבורית נהג תמיד להציגו כ"קיסר בנו של יוליוס האלוהי".
בתקופת הקיסרות
לאחר ביסוס שלטונו של אוגוסטוס, הפך פולחן הקיסר לחלק מדת המדינה הרומאית. באיטליה ובפרובינקיות המערביות נשמר תמיד העיקרון של הפרדה בין אוגוסטוס בן התמותה לאלים, הוא הוצג כבנו של יוליוס האלוהי אולם לא קיבל כבוד אלים בעצמו. עוד פן שהוכנס לפולחן הקיסר היה הפולחן ל של השליט - הרוח המנחה ומגינה עליו, על אבותיו ועל משפחתו (בקרב אישתו של השליט יוצגה רוח זו על ידי יונו).
פולחן הקיסר והנוצרים
כמו היהודים כך גם הנוצרים נמנעו מלעבוד את הקיסר ולהעלות קטורת על מזבח הקיסר או על מזבחי האלים.
EFootball 2022
פיתוח
ב־21 ביולי 2021 פרסמה קונאמי סרטון בן שש דקות שחושף את המשחק החדש. ההודעה חשפה כי המותג Pro Evolution Soccer ירד.
מירב קניג-ולרשטיין
ביוגרפיה
נולדה בתל אביב לשרה וגיורא קניג. בעלת תואר ראשון ושני במשפטים, וכן תואר שני במינהל עסקים, כולם מאוניברסיטת בר-אילן. שימשה כטרום מתמחה בבית משפט השלום בכפר סבא, והתמחתה במחלקה האזרחית בפרקליטות המדינה. לאחר מכן עבדה כעורכת דין במגזר הפרטי, בעיקר בתחומי נזיקין וביטוח.
בהמשך, הצטרפה לפרקליטות מחוז ת"א (אזרחי), ושימשה בין השאר כראש תחום תובענות ייצוגיות. החל מ-2017 שימשה כמנהלת המחלקה המסחרית במחוז. במסגרת עבודה ליוותה הליך תקדימי להגשת תביעה בסך 523 מיליון שקל בפרשת דיזלגייט, ייצגה את המדינה בתובענות ייצוגיות בתחומים דוגמת שוק ההון ואיכות הסביבה, עסקה בתיקי חשיפה לחומרים מסוכנים, תיקי פיצויים בגין ההתנתקות, תביעות בתחום איכות הסביבה, ועוד.
טיל בליסטי לטווח קצר
טילים בליסטיים טקטיים (TBM)
טילים בליסטיים טקטיים, דוגמת הפאתח 110, הוא למעשה טיל בליסטי קצר טווח מתקדם, בעל מערכת הנחיה משוכללת, ודיוק רב.
נבחרת גרמניה המזרחית בכדורסל
נבחרת גרמניה המזרחית בכדורסל (בגרמנית: Basketballnationalmannschaft der Ost-Deutschland) הייתה נבחרת כדורסל שייצגה את הרפובליקה הדמוקרטית הגרמנית בין השנים 1952 ו-1990 ונשלטה על ידי פדרציית הכדורסל המזרח-גרמנית.
חמאסטן
משמעות נוספת של הביטוי משקפת את החשש מהקמת מדינה תומכת טרור בדגם הדומה לתמיכה שהעניק שלטון הטליבאן באפגניסטן לארגון הטרור אל-קאעידה.